b"\n_START_ARTICLE_\nJofre de Foix\xc3\xa0\n_START_SECTION_\nBiografia\n_START_PARAGRAPH_\nDe molt jove va ingressar en l'orde dels franciscans i apareix per primera vegada documentat a Monts\xc3\xb3 el 1267. El 1275 deix\xc3\xa0 els h\xc3\xa0bits franciscans per ingressar en l'orde de sant Benet, segurament al monestir de Sant Feliu de Gu\xc3\xadxols._NEWLINE_Quan els francesos entraren a Catalunya durant la croada contra la Corona d'Arag\xc3\xb3, Pere el Gran el nomen\xc3\xa0 procurador del monestir de Sant Pere de Galligants, i tant aquest rei com el seu successor, Alfons el Franc, li encomanaren missions de gran confian\xc3\xa7a._NEWLINE_El 1293 es trobava a Sic\xc3\xadlia com abat del monestir de San Giovanni degli Erimiti de Palermo, i gaudia de la consideraci\xc3\xb3 de Frederic de Sic\xc3\xadlia i del seu germ\xc3\xa0 Jaume II d'Arag\xc3\xb3. La darrera not\xc3\xadcia que es t\xc3\xa9 d'ell \xc3\xa9s de l'any 1295."